hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոստիկանությունը փնտրում է Լարա Ահարոնյանին սպառնացողներին | Forrights.am
Այս մասին Forrights.am-ի հետ զրույցում ասացին ոստիկանության լրատվության ու հասարակայնության հետ կապերի վարչությունից:
Լարա Ահարոնյանն իր դեմ սպառնալիքների առթիվ իրավապահներին է դիմել մարտի 11-ին. այն բանից հետո, երբ մարտի 8-ին, խորհրդարանի Մարդու իրավունքների հանձնաժողովում արած իր հայտարարությունից հետո ատելության ֆեյսբուքյան արշավ սկսվեց իր դեմ: Դիմումում Ահարոնյանը խնդրել է գտնել և պատժել վիրավորանքների և ատելության խոսքի հեղինակներին։
Այս հայտարարությունը մեծ աղմուկ ու բողոքի ալիք բարձրացրեց: «Սրա նմաններին պետք է վառել մեր անհանդուրժողականության ու ժխտողականության կրակի վրա»,- ի պատասխան Ահարոնյանի հայտարարության՝ ֆեյսբուքում գրել է իրավաբանական գիտությունների դոկտոր, պրոֆեսոր Արմեն Հայկյանցը:Իսկ ֆեյսբուքյան օգտատեր Կարինե Խորասանյանը գրել է. «Սա էլ անբարո նոր ձև է գովազդվելու համար, տեսարաններ, սենսացիաներ, այս ուր են գլորվել»:
Եղան նաև այլ բազմաթիվ վիրավորական ու սպառնալից գրառումներ: Մեր հարցին, թե իրական սպառնալիք զգո՞ւմ է, Լարա Ահարոնյանը պատասխանեց. «Չգիտեմ՝ ինչ կլինի, շատ անգամ հանդիպել են փողոցում հետևել են, կամ թքել են իմ ուղղությամբ: շատ բաներ են ասել: Ներկայացրել եմ իրավապահներին, որովհետև ոչ մեկս չի կարող ասել, թե ինչ կարող է լինել դրա արդյունքում»:
Ահարոնյանը նաև ասաց, որ այժմ սպառնալիքները շարունակվում են անձնական նամակներով: Հետաքրքրվեցինք, թե արդյոք մեր հարսարակությունը պատրա՞ստ էր նման թեմաների մասին լսել, որ ինքն օգտագործեց ԱԺ այդ հարթակը: «Ես խոսել եմ կանանց իրավունքների մասին, և ասել եմ, որ երբ օրենքներ են մշակվում, պետք է նկատի ունենան բոլոր կանանց»,-ի պատասխան ասաց Ահարոնյանը:
Դիտարկմանը, թե տեսակետ կա նաև, որ դա իր կողմից պրովոկացիա է եղել, որպեսզի նման աղմուկ առաջանա իր շուրջը, իրավապաշտպանը հակադարձեց. «Չէ, ես էդպես չեմ մտածում: Եթե ուզեի պրովոկացիա անել, ես կխոսեի շատ ուրիշ բաների մասին, և ընդհանրապես կխոսեի առաջնահերթ այդ խնդրի մասին և իմ խոսքի մեծ մասը դրա մասին կլիներ, եթե ես իրոք ուզեի պորվոկացիա անել: Մտածեցի, որ օրենքի հարթակ է, կարևոր է, որ օրենք գրելիս բազմակողմանի մտածեն»:
Իրավապաշտպան Արթուր Սաքունցը խոսքով՝ առավել կարևոր է ուշադրության կենտրոնում պահել հարցը, որ անձը հետապնդման է ենթարկվում իր կարծիքն արտահայտելու համար:
«Հայաստանում նման հետապնդման կամ ատելության խոսքի հեղինակը մշտապես մնացել է անպատիժ»,-նշեց իրավապաշտպանը՝ հավելելով, որ եթե նախորդ իշխանության ժամանակ կարելի էր ենթադրել, որ դա քաղաքական պատվեր է կամ հովանավորված է, այս իշխանության ժամանակ «նման բան պնդելու հիմքեր չունի»:
Մյուս կողմից Արթուր Սաքունցը գտնում է, որ իշխանությունը պետք է դիրքորոշում արտահայտի նման դեպքերի առթիվ. «Առնվազն ԱԺ հանձնաժողովը պետք է դա աներ, որտեղ անցկացվել է քննարկումը»:
Մարդու իրավունքների մասին խոսելը որպես քարոզչություն որակելը Սաքունցն անընդունելի է համարում: «Մարդը չպետք է կաշկանդված զգա կարծիք արտահայտելու ժամանակ, և սա պետք է ապահովի իշխանությունը»,-ասաց իրավապաշտպանը՝ հավելելով. «Թշնամանք հրահրող և պարունակող կարծիքները պետք է կանխվեն և այդ խնդիրը պետք է լուծի իշխանությունը՝ իր արդյունավետ գործողություններով, իր դիրքորոշումներով»:
«Քրիստոնեական արժեհամակարգի և ավանդական ընտանիքի պաշտպանության նախաձեռնության» հիմնադիր անդամ Հայկ Այվազյանը մեզ հետ զրույցում հայտարարեց, թե «սա արհեստական աղմուկ է, որ բուն թեմայից շեղի, որ Լարա Ահարոնյանն իրականում միասեռականության քարոզով է զբաղված»:
Մեր հարցին ի պատասխան Հայկ Այվազյանն ասաց, որ կնոջ հանդեպ նորմալ չի համարում նման սպառնալիքներն ու հայհոյանքները, սակայն հավելեց. «Բայց երբ մարդը մի բան ասում է, պիտի հասկանա, որտեղ է արպում ու ինչ արժեքներ կան այդ հասարակությունում: Համասեռամոլության քարոզչություն անթույլատրելի է: ԱՄՆ հետազոտական կենտրոնի տվյալներով՝ մեր հասարակության 98 տոկոսը դեմ է միասեռականությանն ու դրա քարոզին: Միասեռականության քարոզը պետք է արգելվի, որովհետև դա բացասաբար է ազդում հատկապես երեխաների հոգեկան առողջության վրա»:
Դիտարկմանը, թե Լարա Ահարոնյանը նշում է, որ ինքը այդ կանանց իրավունքների մասին է բարձրաձայնել, նախաձեռնության անդամն ասաց. «Ի՞նչ իրավունքների մասին է խոսքը, իրենք ՀՀ քաղաքացի չե՞ն, ՀՀ քաղաքացուն ինչ իրավունք տրված է, իրենք բոլոր էդ իրավունքներն ունեն: Բայց իրենք չունեն իրենց ապրելակերպն ազատ քարոզելու իրավունք»:
Իրավապաշտպան Լարա Ահարոնյանի դեմ ֆեյսբուքյան հարձակումները դատապարտել են որոշ ՀԿ-ներ: Մասնավորապես՝ «Մարդու իրավունքների տուն Երևանը» և «Ընդդեմ կանանց նկատմամբ բռնության կոալիցիան» հայտարարություն են տարածել՝ մտահոգությունն հայտնելով Ահարոնյանի դեմ ատելության խոսքի և հարձակումների առնչությամբ։
«Թշնամական վերաբերմունքը, որ ուղեկցվում էր ատելության խոսքով և խտրականության կոչերով, իր մեջ ներառում էր նաև նրան սպանելու, բռնաբարելու և ընտանիքին վնասելու սպառնալիքներ»,-ասված է հայտարարության մեջ։
Ըստ հայտարարության հեղինակների՝ «Ցավոք, ատելության խոսքի դեմ ոստիկանություն իրավապաշտպանների տրված հաղորդումներից որևէ մեկը չի բացահայտվել, և ոչ-ոք պատասխանատվության չի ենթարկվել, և ոստիկանության ու այլ իրավասու կառույցների անգործությունը միայն վատթարացնում է դրությունը, քանի որ տպավորություն է ստեղծվում, որ իրավապաշտպանների նկատմամբ բռնությունները անպատիժ են մնում»։
Ուստի վերոնշյալ կազմակերպությունները գտնում են, որ ՀՀ Կառավարությունը պետք է ապահովի ոստիկանության արդյունավետ գործունեությունը իրավապաշտպանների դեմ ատելության խոսքի, հարձակումների դեպքերով  պատշաճ քննության առնչությամբ և փոփոխություններ նախաձեռնի ՀՀ Քրեական օրենսգրքում՝ ներառելով կարգավորումներ ատելության խոսքի եւ ատելության հիմքով հանցագործությունների վերաբերյալ։
Նախորդ նյութըՊաշտոնեական լիազորություններն անցնելու մեջ մեղադրվող Լևոն Երանոսյանի վերաբերյալ քրեական գործի նախաքննությունն ավարտվել է
Հաջորդ նյութըԴատարանը կհրապարակի սպանված ոստիկան Յուրի Տեփանոսյանի հոր մատնանշած փաստերը
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.